Nordjyske Karina Skou bekræfter over for TV2 Nord, at hun har takket ja til at være beskikket forsvarer i sagen, hvor en 32-årig mand er sigtet for at have bortført en 13-årig pige, der sidenhen blev fundet. Oprindeligt havde den 32-årige mand anmodet om at få forsvarsadvokaten Michael Juul Eriksen til at repræsentere sig. Han valgte imidlertid at undlade at tage sagen, da han af princip ikke tager voldtægts- og børnesager. Karina Schou, der har over 10 års erfaring ved anklagemyndigheden, ønsker ikke at fortælle, hvorfor hun ikke har samme princip som Michael Juul Eriksen. Erkender delvist Den 13-årige pige blev meldt savnet 15. april om eftermiddagen, efter hun havde delt aviser ud ved Kirkerup på Sydvestsjælland. Den sigtede blev anholdt og varetægtsfængslet den efterfølgende dag. Han er lige nu varetægtsfængslet frem til 11. maj. Den 32-årige mand erkendte delvist sigtelsen under et grundlovsforhør forrige mandag ved Retten i Næstved, men det er uvist, hvad han erkender, og hvad han nægter.

Opsummering:
Karina Skou bliver den sigtedes beskikkede forsvarer.